b'\n_START_ARTICLE_\nPekka Suhonen\n_START_PARAGRAPH_\nJussi Pekka Suhonen (16. elokuuta 1938 Helsinki \xe2\x80\x93 11. marraskuuta 2011 Helsinki) oli suomalainen toimittaja ja kirjailija. Suhonen oli my\xc3\xb6s Suomen johtavia arkkitehtuuri- ja muotoilukriitikoita._NEWLINE_Suhosen vanhemmat olivat vanhemmat professori Esko Suhonen ja filosofian maisteri Alli Suviala. H\xc3\xa4n p\xc3\xa4\xc3\xa4si ylioppilaaksi 1956 ja opiskeli aluksi arkkitehtuuria Teknillisess\xc3\xa4 korkeakoulussa 1956\xe2\x80\x931959 ja valmistui sitten humanististen tieteiden kandidaatiksi Helsingin yliopistosta 1963._NEWLINE_Suhonen toimi Ylioppilaslehden arkkitehtuuriarvostelijana 1958\xe2\x80\x931961, Uuden Suomen kuvataidetoimittajana 1963\xe2\x80\x931965 sek\xc3\xa4 kustannustoimittajana Otavassa 1965\xe2\x80\x931967 ja WSOY:ssa 1968\xe2\x80\x931970. Vapaa kirjailija h\xc3\xa4n oli vuodesta 1970.'